text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Jo\u0301lakalendarin 1. desember \u2013 dagsins ga\u0301va til ti\u0301n"}, {"text_idx": "#000005", "text": "Gle\u00f0iligan 1. desember til tykkum, vit seta jo\u0301lama\u0301na\u00f0in i\u0301 gongd vi\u00f0 einum v\u00f8krum fittum sangi u\u0301r nokk besta jo\u0301lakalendaranum, sum er gj\u00f8rdur, Jul pa\u030a Vesterbro hja\u0301 Anders Matthesen."}, {"text_idx": "#000006", "text": "Gl\u00f8ggir gestir fara at varnast, at hetta er ju\u0301st sama byrjan, sum eg vanliga havi a\u0301 jo\u0301lakalendaranum. Ta\u00f0 er ti\u0301, at sumt er somiki\u00f0 gott, og somiki\u00f0 upplagt, at ta\u00f0 er vert at endurtaka."}, {"text_idx": "#000008", "text": "Nu\u0301 i\u0301 jo\u0301lama\u0301na\u00f0inum er ein jo\u0301lakalendari a\u0301 hv\u00f8rjum horni. M\u00e6r so li\u0301kt, so vil eg ikki skilja meg burturu\u0301r, so sja\u0301lvandi er eisini ein jo\u0301lakalendari her a\u0301 Nudlum."}, {"text_idx": "#000009", "text": "Hv\u00f8nn dag fram til jo\u0301la deili eg okkurt gott vi\u00f0 tykkum. Ta\u00f0 kann vera ein go\u0301\u00f0ur sangur, ein go\u0301\u00f0 mynd, ein yrking, eitt vi\u00f0m\u00e6li, ein leinkja, eitt filmklipp, ein s\u00f8ga, ein ga\u0301ta ella okkurt heilt anna\u00f0."}, {"text_idx": "#000010", "text": "Seinastu 23 a\u0301rini ella so, havi eg havt pakkakalendarar til synir mi\u0301nar, li\u0301ltar ga\u0301vur, summar jo\u0301laligar, a\u00f0rar ikki so jo\u0301laligar. Solei\u00f0is ver\u00f0ur eisini her a\u0301 Nudlum."}, {"text_idx": "#000011", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag.\nTykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000012", "text": "Gl\u00f8ggir gestir fara at varnast, at hetta er ju\u0301st sama byrjan, i\u00f0 eg hev\u00f0i a\u0301 jo\u0301lakalendaranum i\u0301 2012. Men sumt er somiki\u00f0 gott, og somiki\u00f0 upplagt, at ta\u00f0 er vert at endurtaka."}, {"text_idx": "#000013", "text": "So var aftur umm\u00e6li a\u0301 skra\u0301nni, ho\u0301ast Brunsj ikki fer at hava umm\u00e6li hv\u00f8rja viku i\u0301 vetrarskra\u0301nni i\u0301 a\u0301r, so vera to\u0301 umm\u00e6li av og a\u0301, og i\u0301 dag var so ta\u00f0 fyrsta i\u0301 hesum umfari."}, {"text_idx": "#000014", "text": "Ny\u0301ggja fl\u00f8gan hja\u0301 Ginman/Eiv\u00f8r var a\u0301 skra\u0301nni. Henda framu\u0301r go\u0301\u00f0a u\u0301tga\u0301va fekk bestu sko\u00f0sma\u0301l fra\u0301 m\u00e6r, og enda\u00f0i vi\u00f0 at fa\u0301a 6 av 6 stj\u00f8rnum."}, {"text_idx": "#000015", "text": "Ta\u00f0 var heldur ikki uttan ors\u00f8k, ti\u0301 tey kl\u00e6\u00f0a hv\u00f8r \u00f8\u00f0rum, ikki bara h\u00f8vu\u00f0sleikararnir lag og or\u00f0smi\u00f0urin, basssnillingurin Lennart Ginman og f\u00f8royska songkvinnan vi\u00f0 ti\u0301 sto\u0301ru r\u00f8ddini Eiv\u00f8r Pa\u0301lsdo\u0301ttir, men allur bo\u0301lkurin kl\u00e6\u00f0ir hv\u00f8r \u00f8\u00f0rum."}, {"text_idx": "#000016", "text": "Ginman/Eiv\u00f8r er eitt vakurt klu\u0301tateppi, sett saman av stakleikarum, i\u00f0 hv\u00f8r i\u0301 si\u0301num lag er sera vakur, men settir saman er heildin uppaftur vakrari."}, {"text_idx": "#000017", "text": "I\u0301 Brunsj i\u0301 dag umm\u00e6ldi eg danska tungma\u0301lmsbo\u0301lkin Fate, vi\u00f0 f\u00f8royska Dagfinn Joensen a\u0301 odda. Hetta er hard/rokk, tungma\u0301lmur, men eg haldi eisini, at ta\u00f0 til ti\u0301\u00f0ir lenar seg mo\u0301ti progressivum tungma\u0301lmi. Men ta\u00f0 er nokk ikki so undarligt, ti\u0301 progressivur tungma\u0301lmur er ein genra, i\u00f0 um n\u00f8kur hevur kla\u0301rur referensur aftur til 1980\u2019ini."}, {"text_idx": "#000018", "text": "Fate var stovna\u00f0ur i\u0301 1984. Fate er upprunaliga sprottin u\u0301r danska bo\u0301lkinum Mercyful Fate. Teir sp\u00e6ldu fram til teir go\u0301vust i\u0301 1993. Endurstovna\u00f0ir i\u0301 2004 byrja\u00f0i ein u\u0301tskifting i\u0301 limunum og fram til verandi manning fann saman i\u0301 a\u0301runum 2011."}, {"text_idx": "#000020", "text": "Eitt sindur a\u0301hugavert, at einasti upprunalimurin, i\u00f0 er eftir i\u0301 Fate er bassleikarin, hinir eru allir komnir vi\u00f0 si\u0301\u00f0an 2008. Annars hava no\u0301gvar u\u0301tskiftingar veri\u00f0 i\u0301 bo\u0301lkinum \u00f8ll a\u0301rini, so ta\u00f0 er kanska ringt at meta um hetta sum ein gamlan bo\u0301lk."}, {"text_idx": "#000021", "text": "Dagfinn kom vi\u00f0 i\u0301 2009, og eg sa\u0301 teir a\u0301 SF i\u0301 2012, og ta\u00f0 var ein fi\u0301n konsert, eg var yvirraska\u00f0ur yvir, hvussu no\u0301gv Dagfinn var farin fram sum sangari. Hann hevur arbeitt mi\u00f0vi\u0301st vi\u00f0 sangi seinastu a\u0301rini, og ta\u00f0 hoyrist aftur, r\u00f8ddin er fyldigari, kraftigari enn hon var a\u0301\u00f0ur og sja\u0301lvt a\u0301 h\u00f8gu to\u0301nunum sang hann pu\u0301ra reint."}, {"text_idx": "#000022", "text": "Ta\u00f0 var ein fr\u00e6gd at hoyra ein so go\u0301\u00f0an sangara, ti\u0301 to\u0301nleikurin hja\u0301 Fate krevur no\u0301gv av sangaranum."}, {"text_idx": "#000023", "text": "R\u00f8ddin hja\u0301 Dagfinn er ein sera sto\u0301rur partur av, at hendan u\u0301tga\u0301van er so v\u00e6leydna, ti\u0301 hann syngur pissiv\u00e6l."}, {"text_idx": "#000024", "text": "Bassleikarin Peter Steincke er einasti uppruna limurin, i\u00f0 er eftir i\u0301 Fate. T\u00e6r ny\u0301tist ikki at hyggja leingi\u00f0 at honum, fyri at skilja hvi\u0301 hann er hildin fram vi\u00f0 bo\u0301lkinum, ho\u0301ast no\u0301gvar broytingar hava veri\u00f0 yvir a\u0301rini. Ma\u00f0urin osar av sp\u00e6ligle\u00f0i, me\u00f0an hann ha\u0301lvrennur kring pallin vi\u00f0 si\u0301num bassi og langa i\u0301vna gra\u0301a ha\u0301ri. Dagfinn greiddi okkum fra\u0301, at sviar ro\u0301pa Steincke fyri Original gubben."}, {"text_idx": "#000025", "text": "Ta\u00f0 tykist, sum Fate hava liva\u00f0 i\u0301 einum ti\u0301\u00f0arlumma seinastu 25 a\u0301rini, so er hetta ein gj\u00f8gnumf\u00f8rdur ti\u0301\u00f0arlummi."}, {"text_idx": "#000026", "text": "Men mest er hetta ein hart rokkandi bo\u0301lkur, vi\u00f0 dugnaligum to\u0301nleikarum, sto\u0301rari sp\u00e6ligle\u00f0i og einum knasandi go\u0301\u00f0um sangara, og einum gittarleikara, i\u00f0 tykist at elska si\u0301n leiklut sum gittarfresari."}, {"text_idx": "#000028", "text": "Ma\u0301 deila mi\u0301n yndis danska sang i\u0301 l\u00f8tuni vi\u00f0 tykkum, ta\u00f0 er snedigi bo\u0301lkurin Skammens Vogn, i\u00f0 a\u0301 teirra a\u00f0ru u\u0301tga\u0301vu Asfalt hava framu\u0301rskarandi lagi\u00f0 \u201cKender du det?\u201d"}, {"text_idx": "#000029", "text": "Lagi\u00f0 hevur hitta moderat i\u0301 DK, hevur m.a. veri\u00f0 a\u0301 Tjeck barometrinum i\u0301 heimlandinum. Hetta lagi\u00f0 fangar danska fo\u0301lkasa\u0301l a\u0301 ein ha\u0301tt, i\u00f0 eg ikki havi uppliva, si\u0301\u00f0an eg fyrstu fer\u00f0 hoyrdi Valbybakke hja\u0301 Peter Sommer. Hetta er to\u0301 munandi meira syrutt."}, {"text_idx": "#000030", "text": "Tey, i\u00f0 vo\u0301ru a\u0301 konsert hja\u0301 Eiv\u00f8r og Ginmann After Dark upplivdu har gittarleikaran Oliver Hoiness, hann sp\u00e6lir eisini i\u0301 hesum bo\u0301lkinum. Try\u0301st a\u0301 play og uppliv Skammens Vogn donsk fo\u0301lkasa\u0301l anno 2013."}, {"text_idx": "#000031", "text": "Lurta eftir Asfalt a\u0301 Spotify, har eru fleiri a\u00f0rir fi\u0301nir sangir:"}, {"text_idx": "#000032", "text": "Vitja Skammens Vogn a\u0301 Facebook"}, {"text_idx": "#000033", "text": "Onkunti\u0301\u00f0 dettur man um okkurt a\u0301 alnetinum, i\u00f0 sigur yeah! Sumt er somki\u00f0 gott, at ta\u00f0 er vert at deila vi\u00f0 tykkum. Hetta eru sunnudagsbitar."}, {"text_idx": "#000035", "text": "Ma\u0301nadagin var eg i\u0301 Brunsj, har er umm\u00e6ldi framu\u0301r go\u0301\u00f0u konsertina hja\u0301 Eiv\u00f8r og Ginman After Dark. Feitt at hoyra og si\u0301ggja Eiv\u00f8r i\u0301 einum so feitum samstarvi. Yvir 200 fo\u0301lk vo\u0301ru komin saman i\u0301 Mentanarhu\u0301sinum i\u0301 Fuglafir\u00f0i, og ta\u00f0 var so framu\u0301r, at tey fingu 5 av 6 stj\u00f8rnum."}, {"text_idx": "#000037", "text": "Hetta eru filmklipp av framf\u00f8rslu hja\u0301 Eiv\u00f8r og Ginman After Dark, absolutt vert at lurta og hyggja at."}, {"text_idx": "#000038", "text": "Hev\u00f0i heilt gloymt hendan klassikaran fra\u0301 Drengene fra Angora. I\u0301 hesum d\u00f8gum, har fri\u0301sinni\u00f0 st\u00f8\u00f0ugt vinnur a\u0301 sn\u00e6vurskygninum, og vit n\u00e6rkast eini ti\u0301\u00f0, har samkynd fa\u0301a somu borgarligu r\u00e6ttindi sum hinkynd, eisini i\u0301 F\u00f8royum. So er gott at leita aftur til hesa skandinavisku k\u00e6rleiksvi\u0301suna."}, {"text_idx": "#000039", "text": "Hetta er sku gott sjo\u0301nvarp"}, {"text_idx": "#000041", "text": "Well so sto\u0301\u00f0 man aftur vi\u00f0 valinum um at hyggja at Degi og viku ella X-Factor. Nu\u0301 hondbo\u0301ltsdystur er i\u0301 kv\u00f8ld, hevur Kringvarpi\u00f0 ikki X-Factor beint eftir Dag og Viku, og ma\u0301tti eg ti\u0301 taka eitt val. Ti\u0301li\u0301kt er hent a\u0301\u00f0ur, og ta\u0301 tykist ta\u00f0, sum eg alti\u0301\u00f0 velji X-Factor. Kanska ti\u0301 har ver\u00f0i eg sum oftast undirhildin, i\u00f0 er endama\u0301li\u00f0 vi\u00f0 X-Factor. Me\u00f0an Dagur og vika als ikki alti\u0301\u00f0 livir upp til si\u0301tt endama\u0301l, i\u00f0 sum kunnugt ikki er undirhald."}, {"text_idx": "#000042", "text": "So var\u00f0 eisini i\u0301 kv\u00f8ld, og eg ma\u0301 siga, at eg bleiv undirhildin r\u00e6\u00f0uliga v\u00e6l. Ta\u00f0 finnast neyvan st\u00f8rri showmenn i\u0301 donskum sjo\u0301nvarpi enn Thomas Blachman, og hann var i\u0301 essinum i\u0301 kv\u00f8ld. Hann elskar leiklutin sum bjargingarma\u00f0urin hja\u0301 danskari mentan."}, {"text_idx": "#000044", "text": "Ta\u00f0 kendist to\u0301 gott, at kunna skifta yvir a\u0301 Gekkin, har truckf\u00f8rarin u\u0301r Nor\u00f0depli vann a\u00f0ru viku a\u0301 ra\u00f0, fyri si\u0301\u00f0an at zappa aftyr yvir a\u0301 DR aftur, har buking av samkyndum i\u0301 Russlandi var a\u0301 skra\u0301nni, eftir at idiotiska parlamenti\u00f0 atkv\u00f8ddi fyri eina lo\u0301g, sum ger ta\u00f0 o\u0301lo\u0301gligt at ly\u0301sa fyri tilt\u00f8kum til stu\u00f0uls fyri r\u00e6ttindum hja\u0301 samkyndum."}, {"text_idx": "#000045", "text": "Guviti, um ta\u00f0 ma\u0301li\u00f0 var i\u0301 Degi og Viku, men ta\u00f0 si\u0301ggi eg nokk seinni i\u0301 kv\u00f8ld, antin a\u0301 netinum ella i\u0301 endursendingini, um okkurt fr\u00e6gari ikki lokkar meira."}, {"text_idx": "#000046", "text": "Man kann lesa um seks a\u0301 Nudlum"}, {"text_idx": "#000047", "text": "Eg veit ikki um tit hava varnast, men undir hv\u00f8rjari grein standa n\u00f8kur tags, ella evnisor\u00f0, i\u00f0 vi\u0301sa til evni, i\u00f0 eru nevnd i\u0301 tekstinum. Try\u0301stir man a\u0301 or\u00f0i\u00f0 kemur man inn til eitt yvirlit yvir allar greinir, i\u00f0 fa\u0301ast vi\u00f0 hetta evni\u00f0."}, {"text_idx": "#000048", "text": "T.d. er 20 greinar um \u201cseks\u201c, ta\u0301 er sja\u0301lvandi henda eisini tald vi\u00f0. Annars ber til at si\u0301ggja yvirlit yvir tags yviri i\u0301 h\u00f8gru si\u0301\u00f0u av heimasi\u0301\u00f0uni, um man try\u0301stir a\u0301 Tags uppi yvir recent posts. Tey st\u00f8rstu or\u00f0ini eru tey mest bru\u0301ktu."}, {"text_idx": "#000049", "text": "Og har kann man i\u0301 l\u00f8tuni sta\u00f0festa, at ta\u00f0 eg skrivi mest um er Danskan to\u0301nleik(38), Politikk(70), Rokk(78), Popp(45) og Summarfestivalin(64), sig so ta\u00f0."}, {"text_idx": "#000050", "text": "De f\u00f8rste k\u00e6rester i Klaksvig"}, {"text_idx": "#000051", "text": "TV2 megna\u00f0u at fa\u0301a Va\u0301gsb\u00f8 uppa\u0301 ko\u0301k, ta\u0301 risahitti\u00f0 \u201cDe f\u00f8rste k\u00e6rester pa\u030a ma\u030anen\u201d runga\u00f0i um alla Klaksvi\u0301k, og var hetta h\u00e6ddarpunkti\u00f0 a\u0301 einari fi\u0301nari framf\u00f8rslu."}, {"text_idx": "#000052", "text": "H\u00f8vu\u00f0snavni\u00f0 a\u0301 F\u00f8roya st\u00f8rsta palli leygarkv\u00f8ldi\u00f0 a\u0301 Summarfestivalinum vo\u0301ru donsku TV2. Ho\u0301ast teir ikki savna\u00f0u eins no\u0301gv fo\u0301lk, sum Ronan Keating og Dynamit gj\u00f8rdu kv\u00f8ldi\u00f0 fyri, so var heilt no\u0301gv fo\u0301lk savna\u00f0 a\u0301 Va\u0301gsb\u00f8i."}, {"text_idx": "#000053", "text": "TV2 hevur eitt o\u0301tal av u\u0301tga\u0301vum aftan fyri seg, men konsertin leygarkv\u00f8ldi\u00f0 vi\u0301sti greitt, at no\u0301gv av av hesum l\u00f8gum, ikki hava vunni\u00f0 s\u00e6r eitt pla\u0301ss, sum syngi\u00f0 vi\u00f0 slagari millum brei\u00f0a f\u00f8royska a\u0301sko\u00f0araskar\u00f0an.\nTV2 hava ikki sama pla\u0301ss, sum eitt nu\u0301 Shu-bi-dua, Fr\u00e6ndur og Dynamitt, og ho\u0301ast konsertin var fi\u0301n, v\u00e6l sp\u00e6ld og v\u00f8kur a\u0301 at li\u0301ta, so hev\u00f0i man kensluna av, at fo\u0301lk fyri ta\u00f0 mesta sto\u0301\u00f0u og bi\u0301\u00f0a\u00f0u eftir hittum, i\u00f0 tey kundu syngja vi\u00f0 til."}, {"text_idx": "#000054", "text": "Hetta var ein ti\u0301li\u0301k konsert, men eg ma\u0301tti eisini sta\u00f0festa, at ta\u00f0 vo\u0301ru dekan ov no\u0301gv l\u00f8g, i\u00f0 ikki komu i\u0301 hittpottin."}, {"text_idx": "#000055", "text": "Serliga var ein l\u00f8ta, i\u00f0 n\u00e6rum gj\u00f8rdist pi\u0301nlig, ta\u0301 bo\u0301lkur og Steffen Brandt ste\u00f0ga\u00f0u, so fj\u00f8ldin skuldi syngja: \u201cBe babalula\u201d, men eingin sang vi\u00f0. Steffen Brandt var to\u0301 somiki\u00f0 royndur, at hann kla\u0301ra\u00f0i at lofta st\u00f8\u00f0uni og sang sja\u0301lvur linjuna eftir eitt li\u0301ti\u00f0 break."}, {"text_idx": "#000056", "text": "Men ta\u00f0 var sto\u0301rt at standa og syngja vi\u00f0 til \u201cRigtige m\u00e6nd\u201d, \u201cVil du danse med mig\u201d, \u201cLanternen\u201d, \u201cKys bruden\u201d og so risahitti\u00f0 yvir \u00f8ll \u201cDe f\u00f8rste k\u00e6rester pa\u030a ma\u030anen\u201d, i\u00f0 var eykalag. Ta\u0301 ko\u0301ka\u00f0i allur Va\u0301gsb\u00f8ur og go\u0301\u00f0a lagi\u00f0 runga\u00f0i heilt uppa\u0301 ma\u0301nan."}, {"text_idx": "#000057", "text": "TV2 sp\u00e6la v\u00e6l og h\u00f8vdu teir vi\u00f0 s\u00e6r tv\u00e6r v\u00e6lsyngjandi ko\u0301rgentur, men h\u00f8vu\u00f0sma\u00f0urin Steffen Brandt sja\u0301lvur, hev\u00f0i ikki eina serliga go\u0301\u00f0a framf\u00f8rslu. R\u00f8ddin virka\u00f0i veik og ho\u0301ast ko\u0301rgentur og ljo\u0301mbor\u00f0sleikarin royndu at fylla u\u0301t, so var hetta vi\u00f0 at gera, at konsertin ikki var fra\u0301li\u0301k, men bara go\u0301\u00f0."}, {"text_idx": "#000058", "text": "Serliga ty\u0301\u00f0iligt gj\u00f8rdust vokalu avbjo\u0301\u00f0ingarnar hja\u0301 Steffen Brandt, ta\u0301 gestasongkvinnan Camille Jones kom a\u0301 pallin og sang \u201cEn perfekt verden\u201d, i\u00f0 hon hevur gj\u00f8rt yvir gamla TV2 lagi\u00f0, \u201cVi skaber en perfekt verden\u201d. At hoyra hesa go\u0301\u00f0u songkvinnu saman vi\u00f0 v\u00e6lsp\u00e6landi bo\u0301lkinum var fra\u0301li\u0301kt, og man vildi faktiskt heldur hoyra meira av henni."}, {"text_idx": "#000059", "text": "Eitt av h\u00e6ddarpunktunum var to\u0301 ein onnur duett, ta\u0301 ein av ko\u0301rgentunum og Steffen Brandt sp\u00e6ldu eina sera vakra minimalistiska u\u0301tga\u0301vu av \u201cAlt hvad hun ville var at danse\u201d. Vi\u00f0 bara elgittara, kassagittara og sangi var sangurin borin fram so vakurt, so vakurt."}, {"text_idx": "#000060", "text": "Samanumtiki\u00f0 var hetta ein fi\u0301n konsert, i\u00f0 to\u0301 ikki fer at teljast millum t\u00e6r mest minniligu a\u0301 sto\u0301ra b\u00f8num frammanfyri F\u00f8roya st\u00f8rsta pall."}]